CELEX: 62008CA0442
Language: lt
Date: 2010-07-01 00:00:00
Title: Byla C-442/08: 2010 m. liepos 1 d. Teisingumo Teismo (ketvirtoji kolegija) sprendimas byloje Europos Komisija prieš Vokietijos Federacinę Respubliką (Valstybės įsipareigojimų neįvykdymas — EEB-Vengrijos asociacijos sutartis — Patikrinimas išleidus prekes — Kilmės taisyklių nesilaikymas — Eksporto valstybės institucijų sprendimas — Ieškinys — Komisijos kontrolės misija — Muitai — Išieškojimas išleidus prekes — Nuosavi ištekliai — Padarymas prieinamų — Palūkanos)

28.8.2010   
            
            
               LT
            
            
               Europos Sąjungos oficialusis leidinys
            
            
               C 234/8
            
         2010 m. liepos 1 d. Teisingumo Teismo (ketvirtoji kolegija) sprendimas byloje Europos Komisija prieš Vokietijos Federacinę Respubliką
   
   (Byla C-442/08) (1)
   
   (Valstybės įsipareigojimų neįvykdymas - EEB-Vengrijos asociacijos sutartis - Patikrinimas išleidus prekes - Kilmės taisyklių nesilaikymas - Eksporto valstybės institucijų sprendimas - Ieškinys - Komisijos kontrolės misija - Muitai - Išieškojimas išleidus prekes - Nuosavi ištekliai - Padarymas prieinamų - Palūkanos)
   2010/C 234/11
   Proceso kalba: vokiečių
   
      Šalys
   
   
      Ieškovė: Europos Komisija, atstovaujama A. Caeiros ir B. Conte
   
      Atsakovė: Vokietijos Federacinę Respubliką, atstovaujama M. Lumma ir B. Klein
   
      Dalykas
   
   Valstybės įsipareigojimų nevykdymas — 1989 m. gegužės 29 d. Tarybos reglamento (EEB, Euratomas) Nr. 1552/89, įgyvendinančio Sprendimą 88/376/EEB, Euratomas dėl Bendrijų nuosavų išteklių sistemos (OL L 155, p. 1, 2004 m. specialusis leidimas lietuvių k., 1 sk., 1 t., p. 176) 2, 6 ir 9–11 straipsnių ir tų pačių 2000 m. gegužės 22 d. Tarybos reglamento (EB, Euratomas) Nr. 1150/2000, įgyvendinančio Sprendimą 94/728/EB, Euratomas dėl Bendrijų nuosavų išteklių sistemos (OL L 130, 2000, p. 1), straipsnių pažeidimas — Pavėluotas Bendrijos nuosavų išteklių pervedimas muitų išieškojimo išleidus prekes atveju ir atsisakymas sumokėti delspinigius — Importuojančios valstybės narės pareiga nedelsiant išieškoti išleidus prekes importo muitus, susijusius su prekėmis, kurių kilmės sertifikatą eksportuojančios valstybės institucijos pripažino negaliojančiu — Importuojančios valstybės pareiga sumokėti privalomus delspinigius pavėluotai įskaičius atitinkamus nuosavus išteklius, susijusius su skolomis muitinei, kurių mokėjimo terminai suėjo dėl šių eksportuojančios valstybės institucijų neveikimo teisminių procedūrų metu, siekiant panaikinti sprendimus, kuriais kilmės sertifikatai pripažįstami negaliojančiais
   
      Rezoliucinė dalis
   
   
               1.
            
            
               Leisdama sueiti skolų muitinei naikinamiesiems terminams, nors gavo pranešimą dėl tarpusavio pagalbos prašymo, ir todėl pavėluotai pervedusi atitinkamus nuosavus išteklius bei atsisakiusi sumokėti privalomas mokėti taikytinas palūkanas, Vokietijos Federacinė Respublika neįvykdė įsipareigojimų pagal 1989 m. gegužės 29 d. Tarybos reglamento (EEB, Euratomas) Nr. 1552/89, įgyvendinančio Sprendimą 88/376/EEB, Euratomas dėl Bendrijų nuosavų išteklių sistemos 2, 6 ir 9–11 straipsnius ir tuos pačius 2000 m. gegužės 22 d. Tarybos reglamento (EB, Euratomas) Nr. 1150/2000, įgyvendinančio Sprendimą 94/728/EB, Euratomas dėl Bendrijų nuosavų išteklių sistemos (OL L 130, 2000, p. 1), straipsnius.
            
         
               2.
            
            
               Vokietijos Federacinė Respublika padengia bylinėjimosi išlaidas.
            
         
      (1)  OL C 6, 2009 1 10.